У пачатку лютага сёлета на базе тэрытарыяльнага цэнтра сацыяльнага абслугоўвання насельніцтва пачало працаваць аддзяленне дзённага знаходжання для пажылых людзей. Справа новая і незнаёмая ў нашым раёне. Пра існаванне такіх структур, безумоўна, чуць даводзілася, але больш са сталічных рэпартажаў на тэлебачанні або вопыту працы замежных сацыяльных службаў. Таму і жадаючых прыйсці сюды спачатку было не так і многа.